הגרעין הימי, "נחשולים", אשר היה אמור להתיישב ליד קרייתˉחיים. עוד ביום הולדתו, רשם מכתב לדוד ונטורה ולדודה לינה, ובו ביקש להשתכן בביתם ולהתחיל בחיים חדשים במסגרת העירונית. הדוד ונטורה והדודה לינה פשוט יצאו מעורם מרוב שמחה לשמע הבשורה, ומייד השיבו בחיוב. וכך, בתחילת חודש נובמבר 1947, אסף את מיטלטליו המעטים, נפרד מחבריו ומחברו הטוב אברמיקו, תוך הבטחה לשמור על קשר, ועשה דרכו אל ביתו החדש אשר בתלˉאביב.  היה זה חודש של תמורות גדולות, לא רק בחייו האישיים של דריו אלא בחיי האומה כולה. תושביה היהודים של ארץ ישראל ציפו בדריכות לתאריך הגורלי - ה-29.11, שבו תיפול ההחלטה הגורלית באו"ם: האם תוקם מדינה לעם היהודי, אם לאו?  איה, שהגיעה בזמן האחרון לעיתים קרובות יותר לבקר בתלˉאביב, גם לרגל הצילומים שבהם השתתפה, וגם בכדי לבקר את דריו ומשפ' ונטורה, תכננה לשהות בתלˉאביב בערב חשוב וגורלי זה של ההצבעה באו"ם על הקמת מדינת ישראל. פה ושם החלו העוברים והשבים לזהותה בעוברה ברחובות תלˉאביב, ואט אט הפכה לדמות המוכרת של הנערה הצברית מן המסך הגדול.  ביום ההצבעה, יום השבת, 29.11.1947, התקבצו דיירי הבית ומספר שכנים